ΓΡΑΠΤΗ ΕΡΩΤΗΣΗ E-1588/02

υποβολή: Glyn Ford (PSE) προς την Επιτροπή

(5 Ιουνίου 2002)

Θέμα: Ευθύνη των μεταφορέων

Σχετικά με την ερώτηση μου με θέμα την ευθύνη των μεταφορέων (Ε-0488/02 — 0493/02)(1) και την απάντηση της Επιτροπής στις 4 Απριλίου 2002, θα μπορούσε η Επιτροπή να σχολιάσει το ακόλουθο σημείο:

Ακόμη και με τη χρήση του πλέον προηγμένου εξοπλισμού και την καλύτερη δυνατή και σχολαστική εξονυχιστική έρευνα των ταξιδιωτικών εγγράφων, αιτούντες άσυλο με ή χωρίς έγγραφα, κατορθώνουν εν τούτοις να φθάσουν στα κράτη μέλη της ΕΕ, στους δε μεταφορείς που τους μετέφεραν επιβάλλεται πρόστιμο. Σε τεράστια διεθνή αεροδρόμια όπως το Heathrow στο Λονδίνο ή της Φρανκφούρτης, οι επιβάτες διαθέτουν πλήθος ευκαιριών για να απαλλαγούν από τα ταξιδιωτικά τους έγγραφα, να τα παραδώσουν στον μεταφορέα λαθρομεταναστών ή να λάβουν κάποια άλλα έγγραφα από μεταφορέα λαθρομεταναστών που ταξιδεύει στην ίδια πτήση, προτού να παρουσιασθούνποχρεωτικά στο γραφείο ελέγχου μεταναστών. Στις αεροπορικές εταιρίες στις περιπτώσεις αυτές έχει επιβληθεί και συνεχίζεται να επιβάλλεται πρόστιμο. Η Επιτροπή αναμφισβήτητα αποδοκιμάζει αυτήν την ερμηνεία της ευθύνης των μεταφορέων, αλλά είναι μια πραγματικότητα που δεν μπορεί να αγνοηθεί. Τι μπορεί η Επιτροπή να προτείνει για να διορθώσει μια κατάσταση για τους μεταφορείς οι οποίοι ότι και αν πράξουν είναι χαμένοι·

(1) ΕΕ C 301 E της 5.12.2002, σελ. 45.

Κοινή απάντησητου κ. Vitorino εξ ονόματος της Επιτροπήςστις γραπτές ερωτήσεις E-1587/02, E-1588/02, E-1589/02, E-1590/02,E-1591/02, E-1592/02, E-1593/02 και E-1594/02

(9 Ιουλίου 2002)

Και οι οχτώ ερωτήσεις πουποβλήθηκαν από το Αξιότιμο Μέλος του Κοινοβουλίου συνδέονται άμεσα με το ζήτημα της ευθύνης των μεταφορέων και πρέπει επομένως να απαντηθούν συνολικά.

Σχετικά με τα γενικά ζητήματα που τέθηκαν από το Αξιότιμο Μέλος του Κοινοβουλίου:

Πρέπει ναπενθυμιστεί ότι η Επιτροπή έχει παρουσιάσει αναλυτική εικόνα της στάσης και των δραστηριοτήτων της σχετικά με την ευθύνη των μεταφορέων στην γραπτή της απάντηση της 4ης Απριλίου 2002 σε έξι γραπτές ερωτήσεις (E-488/02 έως E-493/02(1) 1 πουποβλήθηκαν από το Αξιότιμο Μέλος του Κοινοβουλίου. Γίνεται αναφορά στο περιεχόμενο αυτής της απάντησης.

Σχετικά με τα επιπρόσθετα επιμέρους σημεία που επεσήμανε το Αξιότιμο Μέλος του Κοινοβουλίου:

- Ερώτηση E-1587/02: στις τρέχουσες τριμερείς συνεδριάσεις εμπειρογνωμόνων, οι οποίες οργανώνονται από την Επιτροπή ως άμεσο επακόλουθο της συζήτησης στρογγυλής τραπέζης περί ευθύνης των μεταφορέων της 30ης Νοεμβρίου 2001, η Επιτροπή σκοπεύει να διευκολύνει το άνοιγμα ενός ανοιχτού και εποικοδομητικού διαλόγου μεταξύ όλων των ενδιαφερομένων μερών γύρω από συγκεκριμένα θέματα σχετιζόμενα με την ευθύνη των μεταφορέων. Ή ερώτηση του Αξιότιμου Μέλους του Κοινοβουλίου θα αποτελέσει αναμφίβολα αντικείμενο συζήτησης σ' αυτές τις συνεδριάσεις εμπειρογνωμόνων. Η Επιτροπή σημειώνει ότι διίστανται οι ερμηνείες και οι απόψεις όσον αφορά τη σχέση μεταξύ των διατάξεων της Σύμβασης της Γενεύης του 1951 και τους τρόπους πρόσβασης σε άλλα κράτη των αιτούντων άσυλο, οι οποίοι επιθυμούν να εγκαταλείψουν την ίδια τους τη χώρα. Αυτή η διάσταση απόψεων δεν έχει ξεπεραστεί ακόμη σε διεθνές επίπεδο.

- Ερώτηση E-1588/02: όπως τονίστηκε στην προαναφερθείσα απάντηση η Επιτροπή θεωρεί αναγκαία την αποκατάσταση κάποιας ισορροπίας μεταξύ του θεμιτού σκοπού της πρόληψης και καταπολέμησης της παράνομης μετανάστευσης και της ανάγκης αποφυγήςπερβολικών μέτρων που επιβαρύνουν τη βιομηχανία. Αυτό το συγκεκριμένο ζήτημαποβληθέν από το Αξιότιμο Μέλος του Κοινοβουλίου θα αποτελέσει αναμφίβολα αντικείμενο συζήτησης στις προαναφερθείσες συνεδριάσεις εμπειρογνωμόνων.

- Ερώτηση E-1589/02: η Επιτροπή έχει λάβει γνώση της απόφασης του Ανωτάτου Βρετανικού Δικαστηρίου της 5 Δεκεμβρίου 2001 σχετικά με τηνπόθεση της διεθνούς εταιρείας περιορισμένης ευθύνης Roth International GmbH και άλλοι κατά Home Office. Η Επιτροπή σημειώνει ότι η απόφαση αυτή τελεί ακόμηπό έφεση.

- Ερώτηση E-1590/02: αντίθετα σ' αυτό πουποδηλώνεται στην ερώτηση του Αξιότιμου Μέλους του Κοινοβουλίου, η Επιτροπή δεν έκανε ποτέ έκκληση για μία πλήρως εναρμονισμένη νομοθεσία περί ευθύνης των μεταφορέων, η οποία να εφαρμόζεται σε όλα τα μέσα μεταφοράς. Στην προαναφερθείσα απάντηση της 4ης Απριλίου 2002, η Επιτροπή δήλωσε ότι επί του παρόντος το ζήτημα της ευθύνης των μεταφορέων δεν έχει εναρμονιστεί πλήρως σε ευρωπαϊκό επίπεδο και συμπέρανε ότι είναι αναγκαίο να βρεθούν οι πιθανοί τρόποι για την επίλυσή του σε ευρωπαϊκό επίπεδο. Οι βάσεις αυτής της διαδικασίας προβληματισμού τέθηκαν πρόσφατα στα πλαίσια της συζήτησης στρογγυλής τραπέζης περί της ευθύνης των μεταφορέων και η Επιτροπή δεν το θεωρεί σκόπιμο να εκφράσει επί του παρόντος σαφείς και αναλυτικές απόψεις όσον αφορά το πιθανό μέλλον της ευρωπαϊκής νομοθεσίας.

- Ερώτηση E-1591/02: η Επιτροπή σημειώνει την διευκρίνιση που έδωσε το Αξιότιμο Μέλος του Κοινοβουλίου.

- Ερώτηση E-1592/02: το ζήτημα πουπέβαλε το Αξιότιμο Μέλος θα αποτελέσει αναμφίβολα αντικείμενο συζήτησης στις προαναφερθείσες συνεδριάσεις εμπειρογνωμόνων.

- Ερώτηση E-1593/02: η Επιτροπή έχει λάβει γνώση του γεγονότος που έθιξε το Αξιότιμο Μέλος του Κοινοβουλίου.

- Ερώτηση E-1594/02: η Επιτροπή δεν το θεωρεί σκόπιμο να εκφράσει επί του παρόντος σαφείς και αναλυτικές απόψεις όσον αφορά το πιθανό μέλλον της ευρωπαϊκής νομοθεσίας.

(1) ΕΕ C 301 E της 5.12.2002, σελ. 45.